text: Ekstrem træning: 7000 øvelser på én dag
  14 februar 2015 kl. 14.35
  En flok træningsglade mennesker brugte lørdagen på at sætte deres kroppe på en hård prøve. Syv forskellige øvelser skulle hver laves 1000 gang. Og sådan 7000 øvelser er hårde.
  I træningscentret Budz i Vejle er man ikke bange for at give den gas til de daglige træninger. Men lørdag slog centret dørene op til et arrangement, der kræver noget ekstra af selv den mest erfarne sportsmand eller -kvinde.
  Lørdag kunne man være med på en overordentlig stor udfordring: tag 7000 gentagelser pr. mand fordelt på forskellige styrketræningsøvelser.
  I alt 13 friske mænd og kvinder havde meldt sig til, og de kunne se frem til fire-fem timer eller derover med hård fysisk træning.
  Dagens udfordring:
  1000 Armbøjninger1000 Mavebøjninger1000 Squats1000 Burpees1000 Dips1000 Lunges og1000 Mountainclimpers.
  
  Men den hårde træningssession lørdag er ikke nok for de træningsglade motionister i Budz. De har arrangeret en event kaldet "En rigtig Jernmand", som løber af stablen i marts.
  Her skal deltagerne løfte noget jern. Nærmere bestemt 100 tons pr. mand. De 100 tons bliver løftet med store jernkugler kaldet kettlebells. Der er fastsat 10 øvelser hvor man på skift løfter 1000 kg ad gangen, så jo større kettlebell man tager, jo færre gentagelser.
  Hør Mikkel Schjøtz fra Vejle fortælle, hvordan han fik ideen til dagens træning, her (varighed: 0.33)
  